**Mikko Manner** (s. 19. heinäkuuta 1974 Vaasa) on suomalainen jääkiekkovalmentaja. Hän toimii SM-liigajoukkue Oulun Kärppien valmennuksessa apuvalmentajana loppukauden ajan (2024) ja sitä ennen kahdeksan vuoden ajan (2013-2021). Manner toimii kaudella 2021–2022 SHL-joukkue Brynäs IF:ssä päävalmentajana. Mannerilla on pelaajataustaa Suomen ja Ruotsin alemmilta sarjatasoilta sekä myös Tanskan pääsarjasta. Hän oli pelipaikaltaan oikea laitahyökkääjä ja laukoi oikealta.

Pelaajaura
----------

Manner oli Vaasan Sportin kasvatti. Hän pelasi joukkueessa ensimmäiset miesten pelinsä 17-vuotiaana I-divisioonassa kaudella 1991–1992. Sport putosi kuitenkin II-divisioonaan seuraavaksi kaudeksi 1992–1993. Joukkue eteni kauden päätteeksi I-divisioonan karsintoihin, mutta jäi kuitenkin niukasti ilman sarjanousua. Kauden 1993–1994 Manner aloitti Rauman Lukon A-nuorissa, mutta hän palasi kuitenkin kesken kauden Sportiin. Kaudella 1994–1995 joukkue eteni taas I-divisioonan karsintoihin. Sarjanousu tapahtui viimein kauden 1995–1996 päätteeksi, jolloin Manner voitti runkosarjassa Sportin sisäisen piste- ja syöttöpörssin tehoilla 24+42=66.

Ensimmäisellä täydellä I-divisioonakaudellaan 1997–1998 Manner teki 38 runkosarjaottelussa tehot 5+3=8. Kahden Sportissa pelaamansa I-divisioonakauden jälkeen hän jatkoi kaudella 1999–2000 uraansa Ruotsin II-divisioonan Kalmar HC:ssä. Kaudeksi 2000–2001 Manner siirtyi Tanskan pääsarjajoukkue Vojens IK:n riveihin.

Kaudeksi 2001–2002 Manner palasi kasvattajaseuraansa Sportiin pelaamaan Mestistä ja vietti siellä kaksi kautta. Hän on sittemmin pelannut mustasaarelaisessa KoMu HT:ssä II-divisioonaa kausina 2003–2004 ja 2005–2006 sekä Suomi-sarjaa kaudella 2007–2008.

Valmentajaura
-------------

Manner siirtyi heti Mestis-uransa lopetettua Sportin apuvalmentajaksi Kenneth Westerbackin johtamaan valmennustiimiin seuraavaksi kaudeksi 2003–2004. Kaudella 2004–2005 hän voitti Juhani Tammisen apuvalmentajana Mestis-hopeaa. Kesken kauden 2005–2006, joulukuussa 2005 Tamminen kuitenkin lähti yllättäen uuden valmentajapestin myötä Sveitsiin ja Manner vahvistettiin Sportin uudeksi päävalmentajaksi muutaman ottelun hänen lähtönsä jälkeen. Manner johdatti joukkueen runkosarjassa toiseksi sekä kauden päätteeksi Mestis-hopeaan. Helmikuussa hän teki Sportin kanssa 1+1-vuotisen jatkosopimuksen.

Kaudella 2006–2007 Manner johdatti Sportin runkosarjan voittoon ja joukkue voitti kauden päätteeksi Mestis-pronssia. Hän jatkoi Sportin peräsimessä myös kaudella 2007–2008, mutta joukkue kuitenkin erotti Mannerin marraskuussa 2007, kun Sport oli sarjataulukossa kahdeksantena. Hänen tilalleen joukkue palkkasi paluumuuttaja Juhani Tammisen. Kaudella 2008–2009 Manner valmensi Sportin C-nuoria ja kaudella 2009–2010 hän toimi KoMu HT:n sarjapaikalle perustetun Suomi-sarjajoukkue Waasa Red Ducksin päävalmentajana.

Huhtikuussa 2010 Manner teki kaksivuotisen päävalmentajasopimuksen Mestiksen nousijajoukkue Kiekko-Laserin kanssa. Ensimmäinen kausi 2010–2011 päättyi runkosarjan seitsemänteen sijaan. Joukkueen toinen Mestis-kausi 2011–2012 päättyi kuitenkin konkurssiin joulukuussa 2011, jolloin Kiekko-Laserin oli jätettävä sarjakausi kesken. Kaudeksi 2012–2013 Manner siirtyi valmentamaan 1+1-vuotisella sopimuksella Vaasan Sportin A-nuoria. Hän valmensi joukkueen historian parhaimmalle sijalle, A-nuorten SM-liigan runkosarjassa kahdeksanneksi.

Kaudeksi 2013–2014 Manner siirtyi SM-liigajoukkue Oulun Kärppien apuvalmentajaksi Lauri Marjamäen johtamaan valmennustiimiin. Marjamäen apuvalmentajana Manner voitti kahdesti SM-kultaa ja kerran CHL-hopeaa. 

Manner valittiin Kärppien päävalmentajaksi kaudella 2017–2018 Kai Suikkasen potkujen jälkeen. Mannerin ensimmäinen kausi Kärppien päävalmentajana päättyi runkosarjan ja Suomen mestaruuden voittoon. 

Tämän jälkeen hän siirtyi vuonna 2021 SHL-joukkue Brynäsin päävalmentajaksi kaksivuotisella sopimuksella.

Tammikuussa 2024 Kärpät uutisoi että valmentaja Ville Mäntymaa vakiinnuttaa paikkansa Kärppien päävalmentajana ja seura palkkasi vanhan tutun Mannerin seuran apuvalmentajaksi loppukauden sopimuksella.

Valmentajana maajoukkueessa
---------------------------

Mikko Manner jatkoi Lauri Marjamäen valmennustiimissä Marjamäen siirryttyä Suomen maajoukkueen päävalmentajaksi. Manner nimitetiin Marjamäen valmennustiimiin kausiksi 2016-2018. 
Marjamäen kausien jälkeen Manner jatkoi Suomen maajoukkueen apuvalmentajana Leijonakuningas Jukka Jalosen johtamassa tiimissä vuodet 2018-2024. Manner jatkaa myös apuvalmentajana mm. HPK:sta ja Leijonista tutun Antti Pennasen valmennuksessa kaudet 2024-2026.

Manner on saavuttanut maajoukkueen apuvalmentajana kaksi MM-kultaa 2019, 2022, MM-hopeaa 2021, Olympiakultaa 2022.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1991–1992 | Sport | I-divisioona | 8 | 0 | 2 | 2 | 2 | – | – | – | – | – |
| 1992–1993 | Sport | II-divisioona | 12 | 1 | 1 | 2 | 4 | – | – | – | – | – |
| 1993–1994 | Sport | II-divisioona | 13 | 7 | 5 | 12 | 6 | – | – | – | – | – |
| 1994–1995 | Sport | II-divisioona | 13 | 4 | 8 | 12 | 18 | – | – | – | – | – |
| 1995–1996 | Sport | II-divisioona | 30 | 19 | 20 | 39 | 22 | 4 | 1 | 1 | 2 | 2 |
| 1996–1997 | Sport | II-divisioona | 33 | 24 | 42 | 66 | 22 | – | – | – | – | – |
| 1997–1998 | Jeppis | II-divisioona | 1 | 0 | 1 | 1 | 0 | – | – | – | – | – |
|  | Sport | I-divisioona | 38 | 5 | 3 | 8 | 16 | – | – | – | – | – |
| 1998–1999 | Sport | I-divisioona | 7 | 0 | 0 | 0 | 4 | – | – | – | – | – |
| 1999–2000 | Kalmar HC | Ruotsi II | – | – | – | – | – | – | – | – | – | – |
| 2000–2001 | Vojens IK | Tanska | 37 | 9 | 9 | 18 | 48 | – | – | – | – | – |
| 2001–2002 | Sport | Mestis | 39 | 5 | 18 | 23 | 38 | 10 | 1 | 3 | 4 | 8 |
| 2002–2003 | Sport | Mestis | 40 | 4 | 7 | 11 | 18 | 9 | 0 | 0 | 0 | 8 |
| 2003–2004 | KoMu HT | II-divisioona | 10 | 12 | 19 | 31 | 4 | – | – | – | – | – |
| 2005–2006 | KoMu HT | II-divisioona | 7 | 5 | 9 | 14 | 2 | – | – | – | – | – |
| 2007–2008 | KoMu HT | Suomi-sarja | 7 | 0 | 7 | 7 | 6 | – | – | – | – | – |
| 5 kautta | yhteensä | I-div./Mestis | 132 | 14 | 30 | 44 | 78 | 19 | 1 | 3 | 4 | 16 |
| 1 kausi | yhteensä | Tanska | 37 | 9 | 9 | 18 | 48 | – | – | – | – | – |

Lähteet
-------

* Mikko Manner Eurohockey-sivustolla (englanniksi)
* Mikko Manner *Elite Prospects*. Everysport Media Group AB.  (englanniksi)

### Viitteet

1. ↑  Mikko Manner – Oulun Kärpät
2. 1 2  Eurohockey.net
3. ↑  Mikkola, Miikka: 92–93 – Klassikko  1.7.2004. Jatkoaika.com. Viitattu 11.3.2014.
4. 1 2 3  EliteProspects
5. ↑  Sport julkaisi valmentajat ja neljä pelaajaa  2.5.2003. Jatkoaika.com. Viitattu 11.3.2014.
6. ↑  Sportin loppukauden valmennus selvillä  29.12.2005. Jatkoaika.com. Viitattu 11.3.2014.
7. ↑  Sport-valmennus jatkaa nykyisellään ensi kaudella  21.2.2006. Jatkoaika.com. Viitattu 11.3.2014.
8. ↑  Sport antoi kenkää Mannerille  30.11.2007. Jatkoaika.com. Viitattu 11.3.2014.
9. ↑  Mikko Manner K-Laserin peräsimeen  22.4.2010. Jatkoaika.com. Viitattu 11.3.2014.
10. ↑  Valmentajat vaihtuvat Sportin A- ja B-nuorissa  29.3.2012. Pohjalainen. Viitattu 11.3.2014.
11. ↑  Kärpät julkisti valmennustiiminsä – urheilupuoli Junnon vastuulle  27.3.2013. Jatkoaika.com. Viitattu 11.3.2014.
12. ↑
13. ↑  VILLE MÄNTYMAASTA KÄRPPIEN PÄÄVALMENTAJA – MIKKO MANNER LOPPUKAUDEKSI MUKAAN VALMENNUSTIIMIIN  17.1.2024. Karpat.fi. Viitattu 17.1.2024.


|  |  |  |
| --- | --- | --- |
| Edeltäjä:**Pekka Virta** | **Kalevi Numminen -palkinnon voittaja**2018 | Seuraaja:**Antti Pennanen** |

|  |  |  |
| --- | --- | --- |
| Edeltäjä:**Juhani Tamminen** | **Vaasan Sportin päävalmentaja**2006–2007 | Seuraaja:**Juhani Tamminen** |

|  |  |  |
| --- | --- | --- |
| Edeltäjä:**Teemu Käyhkö** | **Kiekko-Laserin päävalmentaja**2010–2011 | Seuraaja:**Seppo Inkilä** |

|  |  |  |
| --- | --- | --- |
| Edeltäjä:**Kai Suikkanen** | **Oulun Kärppien päävalmentaja**2017–2021 | Seuraaja:**Lauri Mikkola** |

Kärpät – SM-liiga
4 Kivistö |
9 Berglund |
11 Ritchie |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
21 Gunler |
22 Peltonen |
23 Kemppainen |
25 Paaso |
27 Korpimäki |
29 Alasiurua |
31 Vedenpää |
33 Karhunen |
41 Koivunen |
48 Antonen |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Mäntymaa – Manner – Sihvonen – Hilli – Jaakola